10 Year Challenge: रोहित शर्मा ने 'अलग ही अदा' के साथ स्वीकारा चैलेंज  
10yearchallenge में अब भारतीय क्रिकेटर भी 
सोशल मीडिया पर जोर-शोर से छाया है चैलेंज
आम से लेकर खास तक स्वीकार कर रहे है चैलेंज
सोशल मीडिया पर पिछले करीब दो दिन से #10yearchallange जोर-शोर से छाया हुआ है. आम से लेकर खास तक इस चैलेंज को स्वीकार रहे हैं. दरअसल इस चैलेंज के तहत लोग वर्तमान का और दस साल पहले का फोटो सोशल मीडिया पर शेयर कर रहे हैं. #10yearchallenge को शुरू हुए देर नहीं हुई, लेकिन एकदम से ही यह फेसबुक (Facebook) और इंस्टाग्राम (Instagram) सहित सारे प्लेटफॉर्म पर छा गया. अपनी टीम इंडिया के क्रिकेटरों ने भी इस चैलेंज को स्वीकारना शुरू कर दिया है. और सामने आए हैं हाल ही में ऑस्ट्रेलिया के खिलाफ पहले ही वनडे में आतिशी शतक जड़ने वाले रोहित शर्मा. हालांकि, रोहित शर्मा ने 10yearchallange को एक अलग ही अदा के साथ स्वीकारा है. और उम्मीद है कि बाकी क्रिकेयर या सेलीब्रिटयां भी शायद अब इसी अंदाज के साथ सामने आएं. 
#AusOpen@AustralianOpenpic.twitter.com/GNuqGhnQAz
रोहित शर्मा एक ऐसी शख्सियत रहे हैं, जो सोशल मीडिया पर पर्यावरण के बारे में खुलकर बोलते रहे हैं. ज्यादा दिन पहले नहीं, बल्कि दीपावली के ही मौके पर रोहित ने पर्यावरण और जानवरों के स्वास्थ्य को लेकर लोगों को जागरूक किया था. और इस बार भी रोहित ने #10yearChallange का इस्तेमाल इसी मुद्दे के लिए किया है. 
The only #10YearChallenge we should be worried about pic.twitter.com/Tph0EZUbsR
जहां सभी लोग इस चैलेंज के तहत अपना वर्तमान और दस साल पहले की तस्वीर पोस्ट कर रहे हैं, तो रोहित ने अपनी तस्वीर साझा करने के बजाय समुद्र के भीतर चट्टान का भित्ति चित्र डाला है. तस्वीर का आधा हिस्सा बहुत ही रंगीन और जीवंत दिखाई पड़ रहा है, जिसे रोहित ने साल 2009 की तस्वीर के रूप में बताया है. 
वहीं, तस्वीर का निचला हिस्सा उजाड़ दिखाई पड़ रहा है, जिसे उन्होंने साल 2019 के चित्र के रूप में बताया है. रोहित ने 10yearchallange के जरिए पर्यावरण के प्रति जागरूर रहने का संदेश देते हुए कहा कि यही एकमात्र दस साल का चैलेंज है, जिसके बारे में हमें चिंता करनी चाहिए.